Lääkäreiden liikkuvuus vilkasta - Kotimaa - Uutiset - MTV.fi
Julkaistu 02.02.2006 17:19
Suomeen on tullut lääkäreitä eniten Virosta, Venäjältä ja Saksasta.
Suomessa toimi tämän vuoden alussa yli 300 lääkäriä, joilla ei ollut Suomen kansalaisuutta. Lääkäreitä, joiden äidinkieli on muu kuin suomi tai ruotsi, Suomessa oli yli 600. Suomalaisia työikäisiä lääkäreitä oli vastaavasti ulkomailla lähes 900. Kaikkiaan Suomessa oli viime vuodenvaihteessa 21 285 lääkäriä.
Suomeen on tullut lääkäreitä eniten Virosta, Venäjältä ja Saksasta. Osa ulkomailta tulleista lääkäreistä on jo saanut Suomen kansalaisuuden. Virolaisia lääkäreitä Suomessa oli 94, venäläisiä 56 ja saksalaisia 43. Äidinkielenään venäjää puhuvia lääkäreitä Suomessa oli 193, viroa 111, saksaa 63, arabiaa 33 ja puolaa puhuvia 22.Suomalaisten lääkäreiden suosituimpia kohdemaita ovat Ruotsi, Yhdysvallat, Saksa ja Britannia. Norjan suosio on viime vuosina jonkin verran laimentunut.
Paseja asetettu ajokieltoon Siivous ei kiinnosta suomalaisnuoria Uusimmat uutisvideot